62019TO0181_INF
Üldkohtu (kuues koda) 18. novembri 2019. aasta määrus –Dickmanns vs. EUIPO
(kohtuasi T‑181/19)
Avalik teenistus – Ajutised teenistujad – Ülesütlemisklausliga tähtajaline leping – Lepingut lõpetav klausel juhuks, kui teenistujat ei kanta konkursi reservnimekirja – Üksnes varasema akti õiguspärasust kinnitav akt – Kaebuse esitamise tähtaeg – Vastuvõetamatus
1.
Ametnike hagid – Eelnev halduskaebus – Vaikimisi tehtud otsus mittetähtaegselt esitatud taotluse tagasilükkamise kohta – Hilisem selgesõnaline otsus – Kinnitav akt
(Personalieeskirjad, artikli 91 lõige 2)
(vt punkt 38)
2.
Kohtumenetlus – Hagi esitamise tähtaeg – Õiguse lõppemine – Liidu eeskirjade range kohaldamine
(Euroopa Liidu põhiõiguste harta, artikkel 47)
(vt punktid 51 ja 52)
3.
Ametnike hagid – Tühistamisnõudega seotud kahju hüvitamise nõue – Tühistamisnõude rahuldamata jätmine, mis toob kaasa kahju hüvitamise nõude rahuldamata jätmise
(Personalieeskirjad, artikkel 91)
(vt punktid 56 ja 57)
4.
Kohtumenetlus – Kohtukulud – Kandmine – Õigluse nõuete arvessevõtmine – Kohtukulude väljamõistmine kohtumenetluse võitnud poolelt
(Üldkohtu kodukord, artikli 134 lõige 1 ja artikli 135 lõige 2)
(vt punktid 60–63)
Ese
ELTL artikli 270 alusel esitatud nõue, millega palutakse esiteks tühistada EUIPO 4. juuni 2018. aasta otsus, millega ei rahuldatud hageja taotlusi hageja lepingu artiklis 5 sisalduva ülesütlemisklausli kustutamise kohta ja tema lepingu ümberkvalifitseerimise kohta tähtajatuks lepinguks ja samuti – kuivõrd selleks asjakohane – 14. detsembri 2017. aasta otsuse tagasivõtmise kohta ning hageja lepingu teistkordse pikendamise kohta alates 30. septembrist 2018, vähemalt aga hageja kaasamise kohta nende ajutiste teenistujatega sõlmitud lepingute teistkordse pikendamise menetlusse vastavalt 28. jaanuari 2016. aasta ajutiste teenistujatega tähtajaliste lepingute pikendamise suunistele; teiseks nõue kohustada hagejale maksma kahjuhüvitist hagejale väidetavalt tekitatud kahju eest.
Resolutsioon
1.
Jätta hagi vastuvõetamatuse tõttu läbi vaatamata.
2.
Jätta Euroopa Liidu Intellektuaalomandi Ameti (EUIPO) kohtukulud tema enda kanda ja mõista temalt välja Sigrid Dickmannsi kohtukulud.